Šiaurinė kiauliauodegė makaka

Šiaurinė kiauliauodegė makaka (Macaca leonina) – šunbeždžionių (Cercopithecidae) šeimos primatas, priklausantis markatų pošeimiui.

 Paplitimas 
Paplitusi Pietryčių Azijoje – Bangladeše, Kambodžoje, Laose, Malaizijoje, Mianmare, Tailande ir Vietname. Buveinė – atogrąžų miškai.

 Išvaizda 
Ilgis 52–60 cm, uodegos ilgis 15–25 cm. Svoris 6–12 kg. Patinai didesni už pateles. Jauniklių kailis juodas, kuris po kelių dienų pašviesėja.

Kategorija:Šunbeždžionės